ประจำเดือนหมดวันที่ 21-22 และมีเพศสัมพันธ์วันที่ 24 ที่ผ่านมา โดยใส่ถุงยาง ไม่มีการหลั่งในหรือถุงยางรั่ว,แตก แต่มีเลือดสีน้ำตาลเข้ม เมื่อวันที่ 26 จะท้องหรือเปล่าคะ
สวัสดีค่ะ ให้ลองนับจากวันแรกที่มีประจำเดือนมา จนถึงวันที่มีเพศสัมพันธ์ หากนับได้ไม่เกิน 7 วัน ถือว่ายังมีเพศสัมพันธ์ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1%แต่หากนับได้เกิน 7 วัน ก็จะถือว่าเลยระยะปลอดภัย โอกาสที่จะตั้งครรภ์นั้นมีได้ แต่หากได้ใส่ถุงยางอนามัยป้องกัน และไม่มีการหลั่งน้ำอสุจิภายในช่องคลอด โอกาสที่จะตั้งครรภ์ก็แทบไม่มีค่ะสำหรับเลือดสีน้ำตาลเข้มที่ออกในวันที่ 26 ก.ค. ไม่ใช่สัญญาณของการตั้งครรภ์อะไร เพราะหากเป็นเลือดล้างหน้าเด็ก ก็จะเกิดหลังจากมีเพศสัมพันธ์ไปแล้ว 6-12 วัน และเลือดที่ออกจะมีปริมาณเล็กน้อย และเป็นสีแดงจางๆ ออกชมพูค่ะดังนั้น เลือดที่ออก อาจเกิดจากสาเหตุอื่นๆ เช่น เป็นเลือดออกช่วงไข่ตก มีการติดเชื้อในช่องคลอด มีมดลูกอักเสบ ผลข้างเคียงจากการใช้ยาฮอร์โมนต่างๆ เช่น ยาสตรี สมุนไพร การทำงานของรังไข่ผิดปกติ เป็นต้นแนะนำควรสังเกตเลือดที่ออกไปก่อน หากยังคงออกมาอีกเรื่อยๆ หรือมีปวดท้องน้อย มีตกขาวที่ผิดปกติ ก็ควรไปพบสูติ-นรีแพทย์เพื่อตรวจค่ะ